கந்தானை

கந்தானை (Kandana) என்பது இலங்கையின் மேல் மாகாணத்தில் மக்பகா மாவட்டத்தில் உள்ள ஓர் நகரமாகும். இது தலைநகர் கொழும்பின் வடக்கே 19 கிமீ தொலைவில் அமைந்துள்ளது. நீர்கொழும்பு, பண்டாரநாயக்க பன்னாட்டு வானூர்தி நிலையம் ஆகியவற்றிற்கு அருகாமையில் இருப்பதால், இந்த புறநகர்ப் பகுதி ஒரு பிரபலமான குடியிருப்புப் பகுதியாகும். இதன் அண்டை புறநகர்ப் பகுதிகள் ஜா-எல, இராகமை, வத்தளை ஆகியனவாகும்.

 போக்குவரத்து 
கந்தானை ஏ3 (கொழும்பு-நீர்கொழும்பு) நெடுஞ்சாலையில் அமைந்துள்ளது. கந்தானை தொடருந்து நிலையம் புத்தளம் தடவழியில், கோட்டை தொடருந்து நிலையத்தில் இருந்து 10-ஆவது நிலையமாக 18.829 கிமீ தூரத்தில் அமைந்துள்ளது.

 இனப்பரம்பல் 
கந்தானையில் பெரும்பான்மையாக சிங்களவர் வசிக்கின்றனர். இவர்களில் பெரும்பாலானோர் கத்தோலிக்கர் ஆவர். புனித செபஸ்டியான் தேவாலயம்(official website - http://www.kandanashrine.org ), மற்றும் பல கிறித்தவத் தேவாலயங்கள் இங்குள்ளன. வரலாற்று ரீதியாக, கந்தானையில் இடச்சு, போர்த்துகீசிய, பிரித்தானிய வம்சாவளியைச் சேர்ந்த பரங்கியர் அதிகமாக வாழ்கின்றனர். இருப்பினும், பல ஆண்டுகளாக இவர்களின் எண்ணிக்கை குறைந்து வருகிறது.

 தொழிற்சாலைகள் 
கந்தானையில் 1941 இல் நிறுவப்பட்ட 'சுவதேசி இன்டசுட்ரியல் வர்க்சு' என்ற சவர்க்காரத் தொழிற்சாலை அமைந்துள்ளது. அத்துடன் பல சிறிய தொழிற்சாலைகளும் உள்ளன.

 கல்வி நிலையங்கள்
 புனித செபசுத்தியான் கல்லூரி
 டி மசினொட் கல்லூரி
 லக்பகான கல்லூரி

மேற்கோள்கள்

பகுப்பு:கம்பகா மாவட்டத்தில் உள்ள ஊர்களும் நகரங்களும்